గ్రామ కంఠంలో రామాలయం, తూర్పు వీధిలో శివాలయం, పడమర వీధిలో విష్ణ్వాలయం ఉన్నాయి.శివునికి కార్తీక పున్నమి నాడు జ్వాలాతోరణం, శివరాత్రి నాడు తీర్థం ఉత్సవాలుగా జరుగుతాయి. అదే విధంగా భీష్మ ఏకాదశికి విష్ణ్వాలయంలో ఉత్సవాలు జరుగుతాయి. ఏ ఉత్సవాల సమయంలోనైనా శివ, కేశవులు పల్లకీలలో ఊరి వీధులలో ఊరేగి గృహస్తుల పూజలను అందుకుంటారు. గ్రామ కఠంలో ఉన్న రామాలయానికి ఓప్రత్యేకత ఉంది. అది ఒక విధంగా రచ్చబండ. ఉత్సాహవంతులైన విద్యావంతులకు విజ్ఞానాన్ని పంచి పెట్టే సరస్వతీ గ్రంథాలయం ఈ రామాలయం లోనే ఒక భాగంలో ఉంది . స్వాతంత్ర్యం రావడానికి ముందు నుంచీ ఇది ఉంది. అప్పట్లో, ఇక్కడకు వచ్చే ఆంధ్రపత్రిక లోని వార్తలు జనులకు ఉత్సాహజనకంగా ఉండేవి. 
ఇప్పటికీ ప్రతీ కార్తీకమాసం లోనూ శివాలయంలో లక్షపత్రి పూజ చేసి, ఆ రోజుసాయంత్రం దూరప్రాంతంలో ఉన్న ఈ ఊరి ప్రముఖుడు ఒకడినైనా పిలిచి గౌరవించడం ఆనవాయితీ. ఇది ఎప్పటి నుంచో అవిచ్ఛిన్నంగా జరుగుతోంది.

ఇతర విశేషాలు
గ్రామం లో దేవాలయాలు
జాతీయ, అంతర్జాతీయ స్థాయిలో ముక్కామల
మార్కెటింగు, బ్యాంకింగు